Ek soek my hoed
Die beer se hoed is weg en hy soek dit terug. Geduldig en hoflik vra hy al die diere wat hy teekom of hulle dit gesien het. En nes hy moed verloor, besef hy dat hy tog sy hoed gesien het . . . Hierdie eksentrieke en skreeusnaakse prenteboek sal beide grootmense en kinders se tone laat krul van lekkerte.
R 70Jy spaar R 70
Cheeky is a little crocodile who knows that it is his right to say No! The elephant, the mongoose, the scrub hare, the warthog, the jackal, the leopard, the vervet monkey and the large old crocodile all want to touch and cuddle him. His answer to this uninvited attention is: 'This is my body and I won't let you touch it!' A story that will empower children to say No! when strangers or those familiar to them want to touch them in ways that make them feel uncomfortable. The South African setting together with all the familiar animals and the cut-out fingerpuppets will contribute further to identification and involvement from young readers.
R 78Jy spaar R 77
Partykeer het ons nodig om te weet dat iemand daar is vir ons. 'n Onweerstaanbare warm, vertroostende boek oor die onfeilbare krag van liefde en wat dit beteken om altyd liefgehe te word.
Illustreerder: Garry Parsons
R 80Jy spaar R 80
Die dino's hou 'n partytjie met allerlei prettige speletjies. Daar is 'n stegosourus op die springkasteel, daar is 'n spitbraai in die tuin, en daar is wonderlike eetgoed. Maar die dinosourusse beplan om 'n spesiale lekkerny by die partytjie voor te sit ...
Robbie Ramkat: Katskenades onder die volmaan!
Illustreerder: Frieda Van Raevels
Robbie Ramkat is die nuwe suksesreeks van die uiters gewilde jeugskrywer Marc de Bel. Die Robbie Ramkat-reeks (Roesty Spetter in Nederlands) was vanaf hierdie eerste boek 'n groot sukses in Nederland en Vlaandere. Met die vertaling in Afrikaans gaan die effens vet maar dapper kat - op sy dag die 'Kampioenkat van die Jaar' - nou ook die harte van jong Suid-Afrikaanse lesers verower.
In die eerste boek in die reeks - Katskenades onder die volmaan! - ontmoet die jong leser die lekkerbek Robbie Ramkat, sy mooi vriendinnetjie Kieta, die gevaarlike labrador Bamboes en die brandmaer rot, Vaalwillem.
Ten spyte van die ekstra gewig wat hierdie eks-kampioenkat opgetel het, wink avontuur nog steeds om elke draai. Kort voor lank is hy weer kaatjie van die baan. Veral as sy vriendinnetjie Kieta op die toneel verskyn! Dan is geen muur te hoog, geen spruit te breed, geen see te diep, geen plek te ver, geen rondloperhond te groot, geen braaiwors te warm nie...
Marc de Bel was jarelank 'n onderwyser wat aan sy leerders fantasievolle verhale vertel het wat hy ook dikwels self illustreer het. Sy eerste boek Het ei van oom Trotter is bekroon met die Kinder- en Jeugdjury voor het Boek in Vlaandere. In 'n kort tyd word hy een van die mees populêre skrywers in Vlaandere. Marc de Bel is besonder lief vir kinders en kies in sy boeke graag die kant van die kinders en hulle kreatiewe moontlikhede, talente en fantasie.
Frieda Van Raevels gradueer met 'n meestersgraad in Animasie van RITS in Brussel, België. Sy werk as 'n vryskut illustreerder wat fokus op kinderboeke met diere as hoofkarakters.
Robbie Ramkat: Die bal van Bil Jart
Die bal van Bil Jart is die tweede boek in die geïllustreerde reeks van Marc de Bel. Kieta, Robbie se vriendinnetjie, gaan trek. Haar eienaar moet die huurhuis verlaat omdat hy nie geld het om dit te koop nie. 'n Groot jammerte, want dit hoef glad nie 'n probleem te gewees het nie. Die man besit iets baie waardevols: die bal van Bil Jart, 'n unieke tennisbal met 'n handtekening daarop. Hierdie kosbare bal is egter gesteel. Kieta is raadop... en Robbie is reg vir aksie.
Clemens die Kat
Ons wil almal graag gewild wees. Maar Clemens die kat wil regtig hê ALMAL moet van hom hou en daarom is dit vir die ander diere op die werf kinderspeletjies om hom met flikflooiery en komplimente 'n gat in die kop te praat. Clemens doen alles om hulle guns te wen... Maar teen watter prys?
Die kuns van katwees
Illustreerder: Daniel Hénon
'Kom-kom-kom!' miaau 'n eenoog-afbeenkat. 'Ek is die berrroemde Kolonel Klou, hoogleraarrr-professorrr-grootkokkedoorrr van die Landelike Universiteit vir Indrukwekkende Spogkatte! Op die prrrogram vir die week: Maandag, Waagmoed en Aptyt! Dinsdag, Higiëne en Vryheid ...' Kolonel Klou is op sy stukke.
Een of ander tyd breek die dag aan waarop alle klein katjies in die wêreld hulle ouerhuise moet verlaat om die kuns van katwees te gaan leer. Dis die lot wat klein Hansie Slim een Sondagmiddag in Desember te beurt val.
'n Skreeusnaakse prenteboek oor al die stoute goed wat klein katjies by L.U.I.S. (Landelike Universiteit vir Indrukwekkende Spogkatte) gaan leer voordat hulle in 'n mens se huis kom woon.
Vertaler: Carmen Hansen-Krüger
Illustreerder: Miriam Zedelius
Die wind skep die nota en dit kom op meneer Snippel se fiets te lande.
Meneer Vogel is vreeslik bly hieroor.
Hy vra: 'Kan dit waar wees? Kan ek dit sommerso saamneem?'
Meneer Snippel pluk nog appels in die boom en roep van bo uit die takke:
'Ja, sekerlik, neem gerus, neem gerus!'
'Dankie!' roep meneer Vogel.
'Tot siens!' roep albei, en meneer Vogel ry met die fiets weg.
Meneer Snippel sit 'n nota met die woorde 'Neem gerus' op 'n mandjie appels sodat sy bure daarvan sal saamneem, maar as die wind die briefie skep, lei dit tot 'n reeks misverstande ...